‘તો માધવી, આ વિલ પ્રમાણે વિશ્વજિત સેનની તમામ સંપત્તિ, સ્થાવર મિલકત, અને જે અહીં ઉલ્લેખાયેલી જંગમ મિલકત છે તેની માલિકી વિશ્વજિતના મૃત્યુ પછી માત્ર ને માત્ર તેમની પત્ની આરૂષિ સેનની થાય છે, આરુષિ સેનની હયાતી ન હોય ત્યારે એની એક અને માત્ર એક વારસદાર તરીકે એ મિલકત પર અધિકાર સેન દંપતિની એકમાત્ર દીકરી, એટલે કે માધવી, તારો બને.’ ભટ્ટાચાર્ય ઘડીક અટક્યા, એમને પોતાના રીડીંગ ગ્લાસીસમાંથી એક નજર વારાફરતી સામે બેઠેલી મહિલાઓ પર નાખી અને આગળ ચલાવ્યું : ‘પરંતુ હવે પરિસ્થિતિ જુદી છે. આરૂષિ સેન હયાત ન હોવાથી, આરૂષિ સેન પણ એરક્રેશમાં મૃત્યુ પામ્યા હોવાથી આ તમામ મિલકતોની વારસ તેમની એકમાત્ર પુત્રી માધવીને મળે છે….’ સત્યેન ભટ્ટાચાર્યના ચહેરા પર હળવું સ્મિત આવ્યું : ‘ગોડ બ્લેસ યુ… માધવી..’